Ahmad Shukri Abdul Shukur

Ahmad Shukri Abdul Shukur ialah ahli politik Malaysia yang pernah bertanding dalam beberapa siri pilihan raya di Malaysia. Beliau pernah menjadi Ahli Dewan Undangan Negeri (ADUN) Sala, Kedah pada 1969-1974 selepas menang dalam pilihan raya umum Malaysia 1969 mewakili Parti Islam Se-Malaysia. Dalam pilihan raya umum 1964, beliau tewas kepada calon Perikatan-UMNO, Mahathir Mohamad di Parlimen Kota Star SelatanSurat daripada Dr. Mahathir, oleh Zainudin Maidin, hlm 15. Ahmad Shukri juga pernah menjadi Ahli Dewan Rakyat selepas menang di Parlimen Padang Terap dalam pilihan raya umum 1974, mewakili PAS yang bertanding atas tiket Barisan Nasional.

Pada Julai 1983, Ahmad Shukri telah mengikuti bekas Yang Dipertua Agung PAS, Mohd Asri Muda menyertai parti baharu, Parti Hizbul Muslimin Malaysia. Beliau dilantik menjadi timbalan yang dipertua, ketua perhubungan negeri Kedah dan pengerusi jawatankuasa tatatertib parti tersebut.

Rujukan

Kategori:Ahli Dewan Rakyat, Parlimen Malaysia ke-4
Kategori:Bekas anggota Parti Islam Se-Malaysia
Kategori:Ahli politik Malaysia berketurunan Melayu
Kategori:Ahli Dewan Undangan Negeri Kedah ke-3